Page:Tullochgorum (6).pdf/2

 

gie’s a sang, the lady cried,

And lay your disputes all aside;

What nonsense is’t for folks to chide

For what’s been done before them.

Let whig and tory all agree,

Whig and tory, whig and tory,

Let whig and tory all agree

To drop their whigmegorum.

Let whig and tory all agree

To spend the night wi’ mirth and glee,

And cheerfu’ sing alang wi’ me,

The Reel of Tullochgorum.

Tullochgorum’s my delight,

It gars us a’ in ane unite,

And ony sumph that keeps up spite,

In conscience I abhor him:

Blithe ard merry we’s be a’,

Blithe and merry, blithe and merry,

Blithe and merry we’s be a’,

To mak a cheerfu’ quorum;

Blithe and merry we’s be a’,

As lang as we hae breath to draw,

And dance till we be like to fa’,

The Reel of Tullochgorum.